NEUVOSTON 20 PÄIVÄNÄ HEINÄKUUTA 1998 VAHVISTAMA YHTEINEN KANTA (EY) N:o 46/98 Euroopan parlamentin ja neuvoston asetuksen (EY) N:o .../98 antamiseksi jäsenvaltioiden välisen tavarakaupan tilastoista annetun neuvoston asetuksen (ETY) N:o 3330/91 muuttamisesta annettavien tietojen määrän vähentämiseksi



Virallinen lehti nro C 285 , 14/09/1998 s. 0001



NEUVOSTON 20 PÄIVÄNÄ HEINÄKUUTA 1998 VAHVISTAMA YHTEINEN KANTA (EY) N:o 46/98 Euroopan parlamentin ja neuvoston asetuksen (EY) N:o . . ./98 antamiseksi jäsenvaltioiden välisen tavarakaupan tilastoista annetun neuvoston asetuksen (ETY) N:o 3330/91 muuttamisesta annettavien tietojen määrän vähentämiseksi (98/C 285/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), toimivat perustamissopimuksen 189 b artiklassa määrätyn menettelyn mukaisesti (3), sekä katsovat, että neuvoston asetuksen (ETY) N:o 3330/91 (4) mukaisesti yhteisö ja sen jäsenvaltiot ovat laatineet jäsenvaltioiden välisen tavarakaupan tilastoja (Intrastat) siirtymäkauden aikana, joka alkaa 1 päivänä tammikuuta 1993 ja päättyy ajankohtana, jona alkuperäjäsenvaltiossa siirrytään yhtenäiseen verotusjärjestelmään, sisämarkkinoiden lainsäädännön yksinkertaistamisella, sellaisena kuin se on ilmaistuna SLIM-aloitteen (sisämarkkinoiden lainsäädännön yksinkertaistaminen) yhteydessä, pyritään parantamaan yritysten kilpailukykyä ja mahdollisuuksia luoda työpaikkoja, Intrastat-järjestelmän yksinkertaistaminen on valittu SLIM-aloitteen kokeiluohjelmaksi, ja Euroopan parlamentti ja neuvosto ovat hyväksyneet niille annettuun tiedonantoon sisältyvät SLIM-Intrastat-työryhmän laatimat tarkemmat ehdotukset, joiden tarkoituksena on vähentää ilmoitusvelvollisille aiheutuvaa taakkaa, ilmoituksissa annettujen tietojen rajaaminen, samalla kun säilytetään käyttäjiä tyydyttävä tietotaso, on tärkeä keino vähentää ilmoitusvelvollisille aiheutuvaa taakkaa, kuljetusmuotoa ja toimitusehtoja koskevien tietojen poistaminen muodostaa osan näistä yksinkertaistamistoimenpiteistä; maininnat alkuperämaasta, alkuperäalueesta ja/tai määräalueesta sekä tilastointimenettely ovat kuitenkin useille käyttäjille erityisen hyödyllisiä, ja ne olisi sen vuoksi säilytettävä, vaatimus toimitusehtojen ja oletetun kuljetusmuodon mainitsemisesta on tarpeen joillekin jäsenvaltioille; on kuitenkin suotavaa vahvistaa tilastokomiteassa käytyjen neuvottelujen jälkeen kynnysrajat, joiden alapuolella jäsenvaltiot eivät voi määrätä annettaviksi tilastotietoja, jotta pienille ja keskisuurille yrityksille ei koituisi suhteetonta taakkaa, ilmoitusvelvollisten odotuksiin vastaamiseksi ja jäsenvaltioiden erilaisten hallinnollisten järjestelyjen vuoksi kansallisille viranomaisille olisi annettava enemmän harkinnanvaraa ilmoitusten toimittamista koskevien määräaikojen asettamisessa, ja tällainen yksinkertaistaminen saattaa aiheuttaa käytännön ongelmia tietyille kansallisille viranomaisille; on tarpeen antaa komissiolle, joka toimii asetuksen (ETY) N:o 3330/91 30 artiklan mukaisesti, valtuudet myöntää yksittäisille jäsenvaltioille poikkeus, joka antaa niille mahdollisuuden lykätä tämän asetuksen soveltamista enintään kahden vuoden siirtymäkaudella, OVAT ANTANEET TÄMÄN ASETUKSEN: 1 artikla Muutetaan asetus (ETY) N:o 3330/91 seuraavasti: 1. Korvataan 13 artiklan 1 kohta seuraavasti: "1. Intrastat-järjestelmässä vaaditut tilastotiedot on sisällytettävä tilastotietojen toimittamisesta vastuussa olevan osapuolen toimivaltaisille kansallisille viranomaisille toimittamiin jaksoilmoituksiin edellytyksin, jotka komissio vahvistaa 30 artiklan mukaisesti." 2. Muutetaan 23 artikla seuraavasti: a) Poistetaan 1 kohdan f ja g alakohta; b) Korvataan 2 kohta seuraavasti: "2. Jäsenvaltiot voivat määrätä, että tilastoilmoituksessa mainitaan seuraavat lisätiedot: a) vastaanottavassa jäsenvaltiossa alkuperämaa; tämä tieto voidaan kuitenkin vaatia ainoastaan yhteisöoikeuden rajoissa, b) lähettävässä jäsenvaltiossa alkuperäalue; vastaanottavassa jäsenvaltiossa määräalue, c) tarvittaessa tilastointimenettely."; c) Artiklan 3 kohdasta tulee 4 kohta, ja artiklaan lisätään seuraava uusi 3 kohta: "3. Niiden ilmoitusvelvollisten osalta, joiden vastaanotetun tai lähetetyn tavaran vuosittainen arvo alittaa jäsenvaltioiden 29 artiklan mukaisessa komiteassa tapahtuneiden neuvottelujen jälkeen asettamat kynnysrajat, ei voida vaatia, että tilastoilmoituksessa on tällaisten vastaanotettujen tai lähetettyjen tavaroiden osalta annettava muut kuin 1 ja 2 kohdassa mainitut tiedot. Jäsenvaltiot voivat vaatia muilta ilmoitusvelvollisilta seuraavia lisätietoja: a) toimitusehdot, b) oletettu kuljetusmuoto."; d) Lisätään kohta seuraavasti: "5. Komissio huolehtii siitä, että luettelo tiedoista, jotka jäsenvaltiot vaativat ilmoitusvelvollisilta, samoin kun 3 kohdassa tarkoitetut rajat, julkaistaan Euroopan yhteisöjen virallisessa lehdessä." 2 artikla Jos kansallisiin tilastojärjestelmiin on tehtävä merkittäviä muutoksia, komissio voi asetuksen (ETY) N:o 3330/91 30 artiklassa säädetyn menettelyn mukaisesti myöntää yksittäisille jäsenvaltioille poikkeuksen, joka antaa niille mahdollisuuden lykätä tämän asetuksen soveltamista enintään kahden vuoden siirtymäkaudella. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL C 203, 3.7.1997, s. 10. (2) EYVL C 19, 21.1.1998, s. 49. (3) Euroopan parlamentin lausunto, annettu 1. huhtikuuta 1998 (EYVL C 138, 4.5.1998, s. 90), neuvoston yhteinen kanta, vahvistettu 20. heinäkuuta 1998, ja Euroopan parlamentin päätös, tehty . . . (ei vielä julkaistu virallisessa lehdessä). (4) EYVL L 316, 16.11.1991, s. 1, asetus sellaisena kuin se on muutettuna asetuksella (ETY) N:o 3046/92 (EYVL L 307, 23.10.1992, s. 27). NEUVOSTON PERUSTELUT I. JOHDANTO 1. Komissio antoi 30. toukokuuta 1997 Euroopan yhteisöjen perustamissopimuksen 100 a artiklaan perustuvan ehdotuksen jäsenvaltioiden välisen tavarakaupan tilastoista. 2. Euroopan parlamentti antoi lausuntonsa 1. huhtikuuta 1998 (1) ja talous- ja sosiaalikomitea 29. lokakuuta 1997 (2). Euroopan parlamentin lausunnon jälkeen komissio antoi muutetun ehdotuksen 27. huhtikuuta 1998 (3). 3. Neuvosto vahvisti yhteisen kantansa perustamissopimuksen 189 b artiklan mukaisesti 20. heinäkuuta 1998. II. TAVOITE 4. Intrastat-järjestelmä otettiin käyttöön 1. tammikuuta 1993 sen jälkeen, kun yhteisön sisäiset tullimuodollisuudet olivat poistuneet. Järjestelmällä vahvistetaan säännöt jäsenvaltioiden välistä tavarakauppaa koskevien tilastojen keräämisestä ja laatimisesta. Ehdotuksen tarkoituksena on vähentää yrityksiin kohdistuvaa ilmoitusvelvoitetta poistamalla tiettyjä tietoja, joita niiden on nykyään toimitettava kansallisille viranomaisille. III. YHTEINEN KANTA 5. Yleisesti ottaen komission ehdotusta muokattiin neuvostossa käydyn keskustelun yhteydessä. Yhteisessä kannassa otetaan kuitenkin huomioon Euroopan parlamentin esittämät toivomukset useiden tärkeiden kohtien osalta, jotka on lueteltu jäljempänä. 6. Kansallisille viranomaisille annettavien tietojen osalta neuvosto hyväksyy tarkistuksen n:o 1 (komission hyväksymä), jolla rajoitetaan erityisesti pienten ja keskisuurten (pk) yritysten ilmoitusvelvoitetta. Itse asiassa kynnysrajan asettamisen jälkeen pk-yritykset vapautettiin lopullisesti kuljetusmuotoja ja toimitusehtoja koskevien tietojen ilmoittamisesta (23 artiklan 3 kohta). Lisäksi valinnaisten tietojen (joita jäsenvaltio voi määrätä) lukumäärä rajoitettiin kahteen ja näin ollen pk-yritykset vapautettiin kokonaan neljän muuttujan ilmoittamisesta. Neuvosto katsoo kuitenkin, että jäsenvaltioiden välistä tavarakauppaa koskevien luotettavien tilastojen laatimiseksi ne jäsenvaltiot, jotka eivät voi saada vaadittuja tietoja muulla tavalla, voivat vaatia muilta kuin pk-yrityksiltä tietoja toimitusehdoista ja oletetusta kuljetusmuodosta. 7. Asetuksen 23 artiklan 2 kohtaan liittyvän tarkistuksen n:o 2 osalta (komissio hyväksyi tarkistuksen lukuun ottamatta toimitusehtojen välitöntä poistamista) neuvosto vahvisti yhteisessä kannassaan kynnysrajan rajoittaakseen niiden pk-yritysten lukumäärää, joiden on toimitettava yksityiskohtaisia tilastotietoja. Seuraavaksi neuvosto sisällytti yhteiseen kantaansa osittain tarkistuksen, jonka tarkoituksena on sallia jäsenvaltioille alkuperä- ja määräaluetta koskevien tietojen pyytäminen yrityksiltä. Lisäksi neuvosto katsoi, että tilastojärjestelmän vahvistaminen kuuluu jäsenvaltioiden toimivaltaan, minkä vuoksi neuvosto ei poistanut kyseistä mahdollisuutta yhteisestä kannastaan. Neuvosto ei kuitenkaan voinut ottaa yhteiseen kantaansa tiettyjä osia tarkistuksesta n:o 2, sillä se piti tarkoituksenmukaisempana sitä, että jäsenvaltiot vahvistavat jäsenvaltioiden tavarakaupan tilastoja käsittelevässä komiteassa käytävien neuvottelujen puitteissa kynnysrajan, jonka alittaville pk-yrityksille jäsenvaltiot eivät voi määrätä tiettyjä tietoja koskevaa ilmoitusvelvoitetta. Neuvosto ei myöskään hyväksynyt sitä, että valinnaisten tietojen ilmoittamisvelvoite määrättäisiin koskemaan vain muita kuin pk-yrityksiä. 8. Hyväksyttyään monia tärkeitä osia Euroopan parlamentin tekemistä tarkistuksista neuvosto katsoi löytäneensä tasapainon sekä neuvostossa vallitsevien eriävien näkemysten välillä että toisaalta yritysten ilmoitusvelvoitteen keventämistä koskevan tavoitteen ja toisaalta luotettavien tilastojen tarpeen välillä. IV. YHTEENVETO Neuvosto katsoo, että sen yhteinen kanta merkitsee etuja erityisesti pk-yrityksille, jotka vapautetaan neljän tiedon ilmoittamisvelvoitteesta. (1) EYVL C 138, 4.5.1998, s. 90. (2) EYVL C 19, 21.1.1998, s. 49. (3) EYVL C 171, 5.6.1998, s. 12.